Delhi Violence: ਤਾਹਿਰ ਹੁਸੈਨ ਅੰਕਿਤ ਸ਼ਰਮਾ ਦੇ ਕਤਲ ਮਾਮਲੇ 'ਚ ਲੱਗੇ ਇਲਜ਼ਾਮ ਬਾਰੇ ਆਪਣੀ ਸਫਾਈ 'ਚ ਕੀ ਬੋਲੇ\nਤਾਹਿਰ ਹੁਸੈਨ (ਖੱਬੇ) ਅੰਕਿਤ ਸ਼ਰਮਾ

ਇਲਜ਼ਾਮਾਂ ਦੇ ਬਚਾਅ ਵਿੱਚ ਤਾਹਿਰ ਹੁਸੈਨ ਨੇ ਆਪਣੀ ਸਫ਼ਾਈ ਵਿੱਚ ਇੱਕ ਵੀਡੀਓ ਪੋਸਟ ਕੀਤੀ ਹੈ।

26 ਫ਼ਰਵਰੀ ਨੂੰ ਅੰਕਿਤ ਸ਼ਰਮਾ ਦੀ ਲਾਸ਼ ਹਿੰਸਾ ਪ੍ਰਭਾਵਿਤ ਇਲਾਕੇ ਚਾਂਦਬਾਗ਼ ਦੇ ਇੱਕ ਨਾਲੇ ਵਿੱਚੋਂ ਕੱਢੀ ਗਈ ਸੀ।

 ਇਹ ਵੀ ਪੜ੍ਹੋ:

ਦਿੱਲੀ ਹਿੰਸਾ: ਆਈਬੀ ਕਰਮਚਾਰੀ ਦੀ ਮੌਤ, ਸਦਮੇ ’ਚ ਪਰਿਵਾਰ

ਮਰਹੂਮ ਦੇ ਪਿਤਾ ਰਵਿੰਦਰ ਕੁਮਾਰ ਨੇ ਨਿਊਜ਼ ਏਜੰਸੀ ਏਐੱਨਆਈ ਨੂੰ ਦੱਸਿਆ, "ਅੰਕਿਤ ਜਦੋਂ ਡਿਊਟੀ ਤੋਂ ਮੁੜਿਆ, ਤਾਂ ਬਾਹਰ ਕੀ ਹੋ ਰਿਹਾ ਹੈ ਇਹ ਦੇਖਣ ਗਿਆ ਸੀ। ਉੱਥੇ ਪਥਰਾਅ ਹੋ ਰਿਹਾ ਸੀ। ਉਸੇ ਸਮੇਂ ਇਮਾਰਤ ਵਿੱਚੋਂ 15-20 ਬੰਦੇ ਆਏ ਅਤੇ ਮੇਰੇ ਮੁੰਡੇ ਨੂੰ ਖਿੱਚ ਕੇ ਲੈ ਗਏ। 5-6 ਜਣਿਆਂ ਨੂੰ ਲੈ ਗਏ। ਜਿਹੜੇ ਉਨ੍ਹਾਂ ਨੂੰ ਛੁਡਾਉਣ ਗਏ, ਉਨ੍ਹਾਂ ਤੇ ਗੋਲੀਆਂ ਚਲਾਈਆਂ ਗਈਆਂ ਤੇ ਪੈਟਰੋਲ ਬੰਬ ਛੱਡੇ ਗਏ।"

"ਕਲੋਨੀ ਦੇ ਕਿਸੇ ਨੇ ਦੱਸਿਆਂ ਕਿ ਤੁਹਾਡੇ ਮੁੰਡੇ ਦੀ ਲਾਸ਼ ਉੱਥੇ ਪਈ ਹੈ। ਉਸ ਸਮੇਂ ਤੱਕ ਇਹ ਨਹੀਂ ਪਤਾ ਸੀ ਕਿ ਉਹ ਮੇਰਾ ਹੀ ਪੁੱਤਰ ਹੈ ਜਾਂ ਕੋਈ ਹੋਰ ਹੈ। ਚਾਂਦਬਾਗ਼ ਪੁਲ ਕੋਲ ਜਿਹੜੀ ਮਸਜਿਦ ਹੈ, ਤਾਂ ਇੱਧਰੋਂ ਲੈ ਕੇ ਆਏ ਉਸ ਨੂੰ ਖਿੱਚ ਕੇ। 8-10 ਆਦਮੀ ਸਨ। ਉੱਪਰੋਂ ਸਿੱਟ ਕੇ ਆ ਗਏ। ਫਿਰ ਦੋ ਜਣਿਆਂ ਨੇ ਉੱਪਰੋਂ ਪੱਥਰ ਸੁੱਟੇ।"

ਦਿੱਲੀ ਹਿੰਸਾ ਦੇ ਇਲਜ਼ਾਮਾਂ 'ਤੇ ਕੀ ਬੋਲੇ ਤਾਹਿਰ ਹੂਸੈਨ

ਲਗਾਤਾਰ ਵਿਰਲਾਪ ਕਰ ਰਹੀ ਅੰਕਿਤ ਦੀ ਮਾਂ ਨੇ ਮੀਡੀਆ ਨੂੰ ਦੱਸਿਆ ਕਿ ਉਨ੍ਹਾਂ ਨੇ ਅੰਕਿਤ ਨੂੰ ਚਾਹ ਪੀ ਕੇ ਘਰੋਂ ਨਿਕਲਣ ਲਈ ਕਿਹਾ ਸੀ। ਅੰਕਿਤ ਦੇ ਦੇਰ ਤੱਕ ਨਾ ਪਰਤਣ 'ਤੇ ਉਨ੍ਹਾਂ ਨੇ ਐੱਫ਼ਆਈਆਰ ਲਿਖਵਾਉਣ ਦੀ ਕੋਸ਼ਿਸ਼ ਕੀਤੀ ਪਰ ਪੁਲਿਸ ਵਾਲੇ ਉਨ੍ਹਾਂ ਨੂੰ ਥਾਣੇ ਵਿੱਚ ਚੱਕਰ ਕਟਵਾਉਂਦੇ ਰਹੇ।

ਅੰਕਿਤ ਦੀ ਦੇਹ ਮਿਲਣ ਬਾਰੇ ਉਨ੍ਹਾਂ ਦੇ ਪਿਤਾ ਰਵਿੰਦਰ ਨੇ ਦੱਸਿਆ, "ਸਵੇਰੇ 10 ਵਜੇ ਐੱਸਪੀ ਨੇ ਸਰੀਰ ਕਢਵਾਇਆ। ਕਿਸੇ ਗੁਆਂਢੀ ਨੇ ਲਾਸ਼ਾਂ ਸਿਟਦਿਆਂ ਨੂੰ ਦੇਖ ਕੇ ਪੁਲਿਸ ਨੂੰ ਖ਼ਬਰ ਦਿੱਤੀ ਸੀ।"

ਵੀਡੀਓ: ਸੱਜਣ ਕੁਮਾਰ ਨੂੰ ਸਜ਼ਾ ਦੇਣ ਵਾਲਾ ਜੱਜ ਦਿੱਲੀ ਹਿੰਸਾ ਬਾਰੇ ਵੀ ਰਿਹਾ ਸਖ਼ਤ

ਤਾਹਿਰ ਹੁਸੈਨ ਆਮ ਆਦਮੀ ਪਾਰਟੀ ਦੇ ਆਗੂ ਹਨ ਤੇ ਨਹਿਰੂ ਵਿਹਾਰ ਇਲਾਕੇ ਦੇ ਐੱਮਸੀ ਹਨ। ਉਨ੍ਹਾਂ 'ਤੇ ਹਿੰਸਾ ਫ਼ੈਲਾਉਣ ਵਾਲਿਆਂ ਨੂੰ ਘਰੇ ਪਨਾਹ ਦੇਣ ਦੇ ਇਲਜ਼ਾਮ ਹਨ। 

ਆਪਣੀ ਸਫ਼ਾਈ ਵਾਲੀ ਵੀਡੀਓ ਵਿੱਚ ਉਨ੍ਹਾਂ ਨੇ ਇਹ ਗੱਲ ਮੰਨੀ ਹੈ ਕਿ ਹਿੰਸਾ ਕਰਨ ਵਾਲਿਆਂ ਨੇ ਉਨ੍ਹਾਂ ਦੇ ਦਫ਼ਤਰ 'ਤੇ ਪਥਰਾਅ ਕਰਕੇ ਕਬਜ਼ਾ ਕੀਤਾ। ਉਨ੍ਹਾਂ ਦਾ ਇਹ ਵੀਡੀਓ ਆਮ ਆਦਮੀ ਪਾਰਟੀ ਦੇ ਸੋਸ਼ਲ ਮੀਡੀਆ ਰਣਨੀਤੀਕਾਰ ਅੰਕਿਤ ਲਾਲ ਨੇ ਟਵੀਟ ਕੀਤਾ ਹੈ।

ਭਾਜਪਾ ਆਈਟੀ ਸੈੱਲ ਦੇ ਮੁਖੀ ਅਮਿਤ ਮਾਲਵੀਆ ਨੇ ਇੱਕ ਵੀਡੀਓ ਟਵੀਟ ਕੀਤਾ। ਵੀਡੀਓ ਦੇ ਕੈਪਸ਼ਨ ਵਿੱਚ ਉਨ੍ਹਾਂ ਨੇ ਲਿਖਿਆ, "ਸਥਾਨਕ ਲੋਕਾਂ ਤੋਂ ਹਿੰਦੂਆਂ ਦੇ ਖ਼ਿਲਾਫ਼ ਹਿੰਸਾ ਵਿੱਚ 'ਆਪ' ਦੇ ਐੱਮਸੀ ਮੁਹੰਮਦ ਤਾਹਿਰ ਹੁਸੈਨ ਦੀ ਭੂਮਿਕਾ ਦੇ ਵੀਡੀਓ ਮਿਲ ਰਹੇ ਹਨ। ਇਸ ਤੋਂ ਪਤਾ ਲਗਦਾ ਹੈ ਕਿ ਕੇਜਰੀਵਾਲ ਕਿਉਂ ਚੁੱਪ ਹਨ। ਨਾ ਤਾਂ ਉਨ੍ਹਾਂ ਨੇ ਆਪਣੇ ਵਿਧਾਇਕਾਂ ਨਾਲ ਬੈਠਕ ਕੀਤੀ ਅਤੇ ਨਾਲ ਹੀ ਉਨ੍ਹਾਂ ਮੌਲਵੀਆਂ...\n\ntl;dr:
ਦਿੱਲੀ ਹਿੰਸਾ ਵਿੱਚ ਮਾਰੇ ਗਏ ਖ਼ੂਫ਼ੀਆ ਮਹਿਕਮੇ ਦੇ ਕਰਮਚਾਰੀ ਅੰਕਿਤ ਸ਼ਰਮਾ ਦੇ ਪਿਤਾ, ਰਿਸ਼ਤੇਦਾਰਾਂ ਤੇ ਆਂਢ-ਗੁਆਂਢ ਵਾਲੇ ਉਨ੍ਹਾਂ ਦੀ ਮੌਤ ਲਈ ਆਮ ਆਦਮੀ ਪਾਰਟੀ ਦੇ ਮਿਊਂਸਪਲ ਕੌਂਸਲਰ ਤਾਹਿਰ ਹੁਸੈਨ ਨੂੰ ਜਿੰਮੇਵਾਰ ਠਹਿਰਾ ਰਹੇ ਹਨ।